სანისლო
სანისლო — მთა საქართველოში, სამცხე-ჯავახეთის მხარეში, ასპინძისა და ბორჯომის მუნიციპალიტეტების ადმინისტრაციულ საზღვარზე. მდებარეობს თრიალეთის ქედის დასავლეთ განშტოებაზე, მდინარეების ბორჯომულისა და ოთის (მტკვრის შენაკადები) სათავეებში. სიმაღლე ზღვის დონიდან 2747,8 მ. სანისლოს მიდამოები აგებულია შუაეოცენური ანდეზიტური განფენებითა და მათი პიროკლასტოლითებით. მთის კალთები შემოსილია ნაძვნარითა და ფიჭვნარით, თხემი — სუბალპური და ალპური მდელოებით.